ai4bharat/Pralekha huggingface dataset:
नीति आयोग
केन्द्रीय मंत्रिमंडल ने अटल इनोवेशन मिशन के विस्तार को मंजूरी दी
10,000 अटल टिंकरिंग लैब; 101 अटल इन्क्यूबेशन सेंटर; 50 अटल कम्युनिटी इनोवेशन सेंटर स्थापित किए जायेंगे
अटल न्यू इंडिया चैलेंजेज के माध्यम से 200 स्टार्टअप को सहायता प्रदान की जाएगी
2000 करोड़ रुपये से अधिक खर्च किए जायेंगे
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने अटल इनोवेशन मिशन  को मार्च 2023 तक जारी रखने की मंजूरी दे दी है। एआईएम देश में एक नवाचार की संस्कृति और उद्यमशीलता से संबंधित इकोसिस्टम विकसित करने के अपने अभीष्ट लक्ष्य पर काम करेगा। एआईएम द्वारा यह काम अपने विभिन्न कार्यक्रमों के माध्यम से किया जाएगा।
एआईएम द्वारा प्राप्त किए जाने वाले अभीष्ट लक्ष्य हैं:
• 10,000 अटल टिंकरिंग लैब  की स्थापना करना,
• 101 अटल इन्क्यूबेशन सेंटर  की स्थापना करना,
• 50 अटल कम्युनिटी इनोवेशन सेंटर  की स्थापना करना और
• अटल न्यू इंडिया चैलेंजेज के माध्यम से 200 स्टार्टअप को सहायता प्रदान करना।
उपरोक्त सेंटरों की स्थापना और लाभार्थियों को सहायता प्रदान करने की इस प्रक्रिया में कुल 2,000 करोड़ रुपये से अधिक का निर्धारित बजट खर्च किया जाएगा।
अटल इनोवेशन मिशन को माननीय वित्त मंत्री द्वारा वर्ष 2015 के बजट भाषण में की गई घोषणा के अनुरूप नीति आयोग के तहत स्थापित किया गया है। एआईएम का मुख्य उद्देश्य स्कूल, विश्वविद्यालय, अनुसंधान संस्थानों, सूक्ष्य, लघु एवं मध्यम उद्यमों  और उद्योगों के स्तरों पर विभिन्न उपायों के माध्यम से देश भर में नवाचार और उद्यमिता का एक इकोसिस्टम बनाना और उसे बढ़ावा देना है। एआईएम ने बुनियादी ढांचे के निर्माण और संस्थानों निर्माण, दोनों पर ध्यान केंद्रित किया है। जैसा कि निम्नलिखित उदाहरणों से स्पष्ट है, एआईएम ने राष्ट्रीय और वैश्विक, दोनों स्तर पर नवाचार से जुड़े इकोसिस्टम को एकीकृत करने की दिशा में काम किया है:
• एआईएम ने नवाचार और उद्यमिता के मामले में सहक्रियात्मक सहयोग विकसित करने के लिए विभिन्न अंतरराष्ट्रीय एजेंसियों के साथ द्विपक्षीय संबंध बनाए हैं जिनमें रूस के साथ एआईएम– एसआईआरआईयूएस छात्र नवाचार विनिमय कार्यक्रम, डेनमार्क के साथ एआईएम– आईसीडीके  वाटर चैलेंज और ऑस्ट्रेलिया के साथ आईएसीई  शामिल हैं।
• एआईएम ने भारत और सिंगापुर के बीच आयोजित एक इनोवेशन स्टार्टअप समिट, इन्स्प्रेन्योर, की सफलता में महत्वपूर्ण भूमिका निभाई।
• एआईएम ने रक्षा नवाचार संगठन, जोकि रक्षा के क्षेत्र में नवाचार के साथ-साथ खरीद को बढ़ावा दे रहा है, की स्थापना के लिए रक्षा मंत्रालय के साथ भागीदारी की।
पिछले कुछ वर्षों में, एआईएम ने देश भर की नवाचार की गतिविधियों को एकीकृत करने के लिए एक संस्थागत तंत्र प्रदान करने के लिए काम किया है। अपने विभिन्न कार्यक्रमों के माध्यम से इसने लाखों स्कूली बच्चों में नवाचार के प्रति रुचि पैदा की है। एआईएम समर्थित स्टार्टअप ने सरकारी और निजी इक्विटी निवेशकों से 2,000 करोड़ रुपये से अधिक की राशि जुटाई है और कई हजार नौकरियां पैदा की हैं। एआईएम ने राष्ट्रीय हित के विभिन्न विषयों से संबंधित नवाचार की चुनौतियों का भी समाधान किया है। एआईएम के कार्यक्रमों में 34 राज्यों एवं केन्द्र - शासित प्रदेशों को शामिल किया गया है, जिसका लक्ष्य नवाचार से जुड़े इकोसिस्टम में अधिक से अधिक भागीदारी को प्रेरित करते हुए भारत के जनसांख्यिकीय लाभांश का फायदा उठाना है।
केन्द्रीय मंत्रिमंडल द्वारा जारी रखे जाने की मंजूरी मिलने के साथ, एआईएम के जिम्मे नवाचार से संबंधित एक ऐसा समावेशी इकोसिस्टम बनाने का एक और भी बड़ा दायित्व आ गया है, जिसमें नवाचार और उद्यमिता की गतिविधियों में संलग्न होना लगातार आसान होता जाए।
नीति आयोग
अटल टिंकरिंग मैराथन के शीर्ष 30 नवाचारों का प्रदर्शन
राष्ट्रीय प्रौद्योगिकी दिवस की पूर्व संध्या पर एटीएल मैराथन के शीर्ष 30 नवाचारों को औद्योगिक साझेदारियों के जरिए आवश्यक समर्थन प्रदान किया जाएगा
भारत के विद्यार्थियों के बीच सर्वोत्तम अन्वेषकों की पहचान करने के प्रयासों के तहत नीति आयोग के अटल नवाचार मिशन  की अटल टिंकरिंग लैब्स  ने अटल टिंकरिंग मैराथन का आयोजन किया। छह माह जारी रहने वाली राष्ट्रव्यापी चैलेंज स्पर्धा का आयोजन स्वच्छ ऊर्जा, जल संसाधन, अपशिष्ट प्रबंधन, स्वास्थ्य सेवा, स्मार्ट गतिशीलता और कृषि-प्रौद्योगिकी जैसे छह विभिन्न विषयगत क्षेत्रों में किया गया।
650 से भी अधिक नवाचार प्राप्त हुए जिनमें से शीर्ष 100 नवाचारों का चयन उनकी अभिनव विशेषताओं और प्रतिकृति  कार्यक्षमता के आधार पर किया गया। इनसे जुड़ी 100 टीमों को अपने-अपने प्रोटोटाइप को बेहतर करने और अपनी प्रस्तुतियों पर नए सिरे से काम करने के लिए एक माह का समय दिया गया। इसके बाद जजों के प्रतिष्ठित पैनल द्वारा इन नवाचारों का आकलन किया गया जिसमें उद्योग एवं शैक्षणिक जगत के विशेषज्ञ भी शामिल थे। इस आकलन का उद्देश्य शीर्ष 30 नवाचारों का चयन करना था। देश भर के 20 विभिन्न राज्यों एवं केंद्र शासित प्रदेशों से प्राप्त इन शीर्ष 30 नवाचारों को चिन्हित किया गया था।
इन शीर्ष 30 नवाचारों और उनसे जुड़े पुरस्कारों की घोषणा नीति आयोग के उपाध्यक्ष श्री राजीव कुमार द्वारा की जाएगी।
नीति आयोग के अटल नवाचार मिशन के तहत अटल टिंकरिंग लैब्स इस अवधारणा पर आधारित है कि स्कूली बच्चों के बीच नवाचार एवं उद्यमिता को काफी बढावा देने की दिशा में प्रोत्साहन और पुरस्कार एक बड़ी शुरुआत हैं। एटीएल विद्यार्थी नवाचार कार्यक्रम एक ऐसी व्यवस्था को संस्थागत रूप देने का प्रयास है जिसके तहत माध्यमिक विद्यालयों के विद्यार्थी अपनी शिक्षा के साथ-साथ अपने अभिनव एवं उद्यमिता संबंधी विचारों को भी आगे बढाने के लिए विश्वविद्यालयों के इन्क्यूबेटरों के साथ मिलकर काम कर सकते हैं।
उप राष्ट्रपति सचिवालय
उपराष्ट्रपति ने हिमाचल प्रदेश में भारी बारिश के कारण लोगों की हुई मौत पर शोक व्यक्त किया
उपराष्ट्रपति श्री जगदीप धनखड़ ने आज हिमाचल प्रदेश में भारी बारिश के कारण हुई लोगों की मौत पर शोक व्यक्त किया। उन्होंने घायल लोगों के शीघ्र स्वस्थ होने के लिए भी प्रार्थना की।
एक ट्वीट में उपराष्ट्रपति ने कहा:
"हिमाचल प्रदेश में भारी बारिश के कारण लोगों की हुई मौत से बहुत दुखी हूं। शोक संतप्त परिवारों के प्रति मेरी हार्दिक संवेदनाएं और घायल लोगों के शीघ्र स्वस्थ होने के लिए प्रार्थना।"
उपभोक्ता कार्य, खाद्य एवं सार्वजनिक वितरण मंत्रालय
केंद्रीय भंडारण निगम  के लिए वर्तमान 130 एलएमटी क्षमता को शीघ्र बढ़ाने का समय आ गया हैः श्री पीयूष गोयल
भंडारण निगम के संचालन में मिशन मोड में भंडारण में गुणवत्ता तथा मानकीकरण का काम किया जाना चाहिए
किसानों की सहायता के लिए समग्र भंडारण के उपाय
भंडारण की क्षमता में विस्तार और लॉजिस्टिक लागतों में कमी से किसानों के लिए पारदर्शी, उत्पादकता एवं एकीकृत फसल की कटाई के बाद मूल्य श्रृंखला की दिशा में एक व्यापक बदलाव आएगा और कृषि से आमदनी बढ़ाने में मदद मिलेगी- श्री गोयल
केंद्रीय उपभोक्ता कार्य, खाद्य और सार्वजनिक वितरण, रेल तथा वाणिज्य और उद्योग मंत्री श्री पीयूष गोयल ने केंद्रीय भंडारण निगम  के 65वें स्थापना दिवस पर मुख्य भाषण दिया
केंद्रीय भंडारण निगम से देश की 22 आवश्यक सामग्रियों के लिए भंडारण क्षमता बनाने में उपभोक्ता कार्य विभाग के साथ काम करने को कहा
आज पूरे देश में 217 करोड़ रुपए मूल्य की भंडारण परियोजनाओं के उद्घाटन से क्षमता में वृद्धि होगी, अवसंरचना मजबूत होगी और किसानों को जोड़ने में मदद मिलेगी
केंद्रीय उपभोक्ता कार्य खाद्य एवं सार्वजनिक वितरण, रेल तथा वाणिज्य और उद्योग मंत्री श्री पीयूष गोयल ने कहा कि केंद्रीय भंडारण निगम  को अपनी वर्तमान 130 एलएमटी क्षमता को शीघ्र बढ़ाने का समय आ गया है ताकि कृषि क्षेत्र के लिए समग्र भंडारण समाधान सुनिश्चित किया जा सके। केंद्रीय उपभोक्ता कार्य, खाद्य और सार्वजनिक वितरण, रेल तथा वाणिज्य और उद्योग मंत्री श्री पीयूष गोयल केंद्रीय भंडारण निगम  के 65वें स्थापना दिवस पर मुख्य भाषण दे रहे थे।
श्री गोयल ने कहा कि सीडब्ल्यूसी के संचालन में मिशन मोड में भंडारण में गुणवत्ता तथा मानकीकरण का काम किया जाना चाहिए। श्री गोयल ने कहा कि सभी को लाभ पहुंचाने वाले समग्र भंडारण संबंधी उपाय भारत सरकार के एजेंडे के केन्द्र में हैं। उन्होंने कहा कि भंडारण की क्षमता में विस्तार तथा लॉजिस्टिक लागतों में कमी से किसानों के लिए पारदर्शी, लाभकारी तथा एकीकृत फसल की कटाई के बाद मूल्य श्रृंखला की दिशा में एक व्यापक बदलाव आयेगा और कृषि आय सुधारने में मदद मिलेगी।
उन्होंने सीडब्ल्यूसी से देश की 22 आवश्यक सामग्रियों के लिए भंडारण क्षमता बनाने में उपभोक्ता कार्य विभाग के साथ मिलकर काम करने को कहा। उन्होंने कहा कि सीडब्ल्यूसी ने कृषि क्षेत्र के लिए भंडारण और संरचना उपलब्ध कराने में महत्वपूर्ण भूमिका अदा की है।
श्री गोयल ने कहा कि भारत सरकार मिशन मोड में सीडब्ल्यूसी के विकास के लिए संकल्पबद्ध है। भारत सरकार ने 1000 करोड़ रुपये निवेश के साथ 2014 से 177 परियोजना की मंजूरी सुनिश्चित की है।
आज देश में 217 करोड़ रुपये मूल्य की भंडारण परियोजनाओं का उद्घाटन किया गया, जिससे क्षमता बढ़ेगी, संरचना मजबूत होगी और किसानों को जोड़ने में मदद मिलेगी।
श्री गोयल ने कहा कि भंडारण और संरचना कृषि इको सिस्टम के लिए महत्वपूर्ण हैं। इससे नुकसान कम करने में मदद मिलेगी और कृषि उत्पादों के मूल्य नियंत्रित रहेंगे।
केंद्रीय भंडारण निगम ने प्रधानमंत्री गरीब कल्याण योजना के अंतर्गत 35 एलएमटी अनाज निष्पादन किया और सार्वजनिक वितरण प्रणाली के अंतर्गत 189 एलएमटी का प्रबंधन किया।
श्री गोयल ने कहा कि भंडारण निगम को भंडारण प्रदाता से आगे बढ़कर समाधान प्रदाता बनना होगा। उन्होंने कहा कि केंद्रीय भंडारण निगम को मेक इन इंडिया अभियान का नेतृत्व करना चाहिए और भंडारण समाधानों के लिए बढ़ती मांग पूरी करनी चाहिए।
भारतीय प्रतिस्पर्धा आयोग
सीसीआई ने सनाका ग्रोथ एसपीवी-I लिमिटेड द्वारा एडलवेइस सिक्योरिटीज लिमिटेड में निवेश को मंजूरी दी
भारतीय प्रतिस्पर्धा आयोग  ने अधिनियम की धारा-31, उपधारा  के तहत सनाका ग्रोथ एसपीवी-I लिमिटेड  द्वारा एडलवेइस सिक्योरिटीज लिमिटेड  में निवेश को मंजूरी दी।
इस निर्णय से सनाका, ईएसएल और एडलवेइस ग्लोबल इन्वेस्टमेंट एडवाइजरी बिजनेस  आनुषांगिक कंपनियों में 44 मिलियन डॉलर  का निवेश कर पाएगी।
सनाका मॉरिशस के नियमों के तहत गठित कंपनी है, इसका प्रमुख कार्य निवेश व संबंधित गतिविधियां है, जो दीर्घावधि पूंजीगत लाभ के उद्देश्य से की जाती हैं।
जिस कंपनी में निवेश होगा, वह एडलवेइस ग्रुप की कंपनी है और एडलवेइस फाइनेंशियल सर्विसेज लिमिटेड इसकी होल्डिंग कंपनी है। कंपनी, ग्लोबल इन्वेस्टमेंट एडवाइजरी बिजनेस  से जुड़ी हुई है।
सीसीआई का विस्तृत आदेश अपेक्षित है।
प्रधानमंत्री कार्यालय
प्रधानमंत्री ने हिंदी फिल्मों के संवादों के साथ हिंदी दिवस मनाने के लिए इज़राइल दूतावास की सराहना की
प्रधानमंत्री श्री नरेन्द्र मोदी ने हिंदी फिल्मों के प्रसिद्ध संवादों के माध्यम से इज़राइल दूतावास के हिंदी दिवस समारोह मनाने की सराहना की है। प्रधानमंत्री ने कहा कि दूतावास का यह प्रयास अभिभूत करने वाला है।
प्रधानमंत्री ने एक्स पर अपनी एक पोस्ट में कहाः
"परंपरा, प्रतिष्ठा, अनुशासन… ये इस इज़राइल एम्बेसी के तीन स्तंभ हैं।
भारतीय फिल्मों के डायलॉग के जरिए हिन्दी को लेकर इज़राइली दूतावास का यह प्रयास अभिभूत करने वाला है।"
वित्त मंत्रालय
सरकारी स्टॉक ‘3.96 प्रतिशत 2022' की बिक्री ,‘सरकारी स्टॉक 5.15 प्रतिशत, 2025', '5.85 प्रतिशत सरकारी स्टॉक 2030' और 'नए सरकारी स्टॉक 2061' के लिए नीलामी,
भारत सरकार ने  मूल्य आधारित नीलामी के जरिए 2,000 करोड़ रुपये  की अधिसूचित राशि के लिए ‘3.96 प्रतिशत सरकारी स्टॉक 2022’,  मूल्य आधारित नीलामी के जरिए 11,000 करोड़ रुपये  की अधिसूचित राशि के लिए ‘5.15 प्रतिशत सरकारी स्टॉक 2025’,  मूल्य आधारित नीलामी के जरिए 11,000 करोड़ रुपये  की अधिसूचित राशि के लिए 5.85% नए सरकारी स्टॉक, 2030 और  मूल्य आधारित नीलामी के जरिए 7,000 करोड़ रुपये  की अधिसूचित राशि के लिए ‘नए सरकारी स्टॉक 2061’ की ब्रिकी  करने की घोषणा की है। भारत सरकार के पास उपर्युक्त प्रतिभूतियों में से प्रत्येक के सापेक्ष 2000 करोड़ रुपये तक के अतिरिक्त अभिदान को बनाए रखने का विकल्प होगा।ये नीलामियां भारतीय रिजर्व बैंक, मुंबई कार्यालय, फोर्ट, मुम्बई द्वारा 18 फरवरी, 2021  को विविध मूल्य विधि का उपयोग करते हुए संचालित की जाएगी।
स्टॉकों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी हेतु प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक की कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 18 फरवरी, 2021  को प्रस्तुत की जानी चाहिए। अप्रतिस्पर्धी बोलियां पूर्वाह्न 10.30 बजे से पूर्वाह्न 11.00 बजे के बीच और प्रतिस्पर्धी बोलियां पूर्वाह्न 10.30 बजे से पूर्वाह्न 11.30 बजे के बीच प्रस्तुत की जानी चाहिए।
नीलामियों के परिणाम की घोषणा 18 फरवरी, 2021  को की जाएगी और सफल बोलीदाताओं द्वारा भुगतान 22 फरवरी, 2021 को किया जाएगा।
ये स्टॉक भारतीय रिजर्व बैंक द्वारा समय-समय पर यथा संशोधित परिपत्र संख्या आरबीआई/2018-19/25, दिनांक 24 जुलाई 2018 के तहत जारी “केन्द्र सरकार की प्रतिभूतियों में कब निर्गमित लेन-देन” संबंधी दिशा-निर्देशों के अनुसार “कब निर्गमित” कारोबार के लिए पात्र होंगे।
प्रधानमंत्री कार्यालय
प्रधानमंत्री ने शेख सबाह अल-खालिद अल-हमद अल-सबाह को कुवैत के प्रधानमंत्री के रूप में पुनर्नियुक्ति पर बधाई दी
प्रधानमंत्री श्री नरेन्द्र मोदी में महामहिम शेख सबाह अल-खालिद अल-हमद अल-सबाह को कुवैत के प्रधानमंत्री के रूप पुन: नियुक्ति पर बधाई दी है।
श्री मोदी ने ट्वीट की एक श्रृंखला में कहा, "5 दिसंबर को हुए नेशनल असेंबली चुनाव के सफलतापूर्वक संपन्न होने के बाद शेख सबाह अल-खालिद अल-हमद अल-सबाह की कुवैत के प्रधानमंत्री के रूप में पुनर्नियुक्ति पर बधाई और ढेर सारी शुभकामनाएं।
श्री मोदी ने आपसी संबंधों पर भरोसा जताते हुए कहा है कि, कुवैत देश के अमीर महामहिम अमीर शेख नवाफ अल-अहमद अल-जाबेर अल-सबाह के दूरदर्शी नेतृत्व में हमारे उत्कृष्ट द्विपक्षीय संबंधों का विस्तार और अधिक होगा तथा विकास कार्यक्रम जारी रहेंगे।”
एमजी/एएम/एनके/डीसी
(
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 197.95 करोड़ टीके लगाए जा चुके हैं
भारत में सक्रिय मरीजों की संख्या 1,11,711 है
सक्रिय मामलों की दर 0.26 प्रतिशत है
स्वस्थ होने की वर्तमान दर 98.54 प्रतिशत है
बीते चौबीस घंटों में 13,929 लोग स्वस्थ हुए,अब तक स्वस्थ हुए कुल लोगों की संख्या 4,28,65,519 है
पिछले 24 घंटों में 16,103 नए मामले सामने आए
दैनिक सक्रिय मामलों की दर 4.27 प्रतिशत है
साप्ताहिक सक्रिय मामलों की दर 3.81 प्रतिशत है
अब तक 86.36करोड़ जांच की जा चुकी हैं,बीते चौबीस घंटों में 3,76,720 जांच की गई
प्रधानमंत्री कार्यालय
संसद के बजट सत्र से पूर्व प्रधानमंत्री के सम्बोधन का मूल पाठ
नमस्कार साथियों ,
इस दशक का आज ये पहला सत्र प्रारंभ हो रहा है। भारत के उज्ज्वल भविष्य के लिए ये दशक बहुत ही महत्वपूर्ण है। और इसलिए प्रारंभ से ही आजादी के दीवानों ने जो सपने देखे थे उन सपनों को, उन संकल्पों को तेज गति से सिद्ध करने का ये स्वर्णिम अवसर अब देश के पास आया है। इस दशक का भरपूर उपयोग हो और इसलिए इस सत्र में इस पूरे दशक को ध्यान में रखते हुए चर्चाएं हों, सभी प्रकार के विचारों की प्रस्तुति हो और उत्तम मंथन से उत्तम अमृत प्राप्त हो, ये देश की अपेक्षाएं हैं।
मुझे विश्वास है कि जिस आशा और अपेक्षा के साथ देश के कोटि-कोटि जनों ने हम सबको संसद में भेजा है, हम संसद के इस पवित्र स्थान का भरपूर उपयोग करते हुए, लोकतंत्र की सभी मर्यादाओं का पालन करते हुए, जन-आकांक्षाओं की पूर्ति के लिए अपने योगदान में पीछे नहीं रहेंगे, ये मुझे पूरा विश्वास है। सभी सांसद इस सत्र को और अधिक उत्तम बनाएंगे, ये मेरा पूरा विश्वास है।
ये बजट का भी सत्र है। वैसे शायद भारत के इतिहास में पहली बार हुआ कि 2020 में एक नहीं हमें, वित्तमंत्री जी को अलग-अलग पैकेज के रूप में एक प्रकार से चार-पांच मिनी बजट देने पड़े। यानी 2020, एक प्रकार से लगातार मिनी बजट का सिलसिला चलता रहा। और इसलिए ये बजट भी उन चार-पांच बजट की श्रृंखला में ही देखा जाएगा, ये मुझे पूरा विश्वास है।
मैं फिर एक बार आज आदरणीय राष्ट्रपति जी के मार्गदर्शन में दोनों सदन के सभी सांसद मिल करके उनके संदेश को आगे बढ़ाने के लिए प्रतिबद्ध हैं, प्रयासरत हैं ।
बहुत-बहुत धन्यवाद।
रक्षा मंत्रालय
रक्षा अलंकरण समारोह 
राष्ट्रपति ने पांच कीर्ति चक्र और नौ शौर्य चक्र प्रदान किए
14 परम विशिष्ट सेवा मेडल, दो उत्तम युद्ध सेवा मेडल और 26 अति विशिष्ट सेवा मेडल भी प्रदान किए गए
राष्ट्रपति श्री राम नाथ कोविंद, जो सशस्त्र बलों के सर्वोच्च कमांडर हैं, ने आज 23 नवंबर 2021 की शाम यहां नई दिल्ली स्थित राष्ट्रपति भवन में आयोजित रक्षा अलंकरण समारोह  के दौरान सशस्त्र बलों और अर्धसैनिक बलों के कर्मियों को पांच कीर्ति चक्र , पांच वीर चक्र  और नौ शौर्य चक्र  प्रदान किए।
विशिष्ट वीरता, अदम्य साहस और कर्तव्य के प्रति अत्यधिक समर्पण के लिए कर्मियों को वीरता पुरस्कार प्रदान किए गए।
राष्ट्रपति ने असाधारण स्तर की विशिष्ट सेवा के लिए 14 परम विशिष्ट सेवा पदक, दो उत्तम युद्ध सेवा पदक और 26 अति विशिष्ट सेवा पदक भी प्रदान किए।
प्रस्तुति के क्रम में पुरस्कार विजेताओं की सूची निम्नलिखित है -
एमजी/एएम/पीकेजे/वाईबी
(Visitor Counter : 227
प्रधानमंत्री कार्यालय
प्रधानमंत्री ने विश्व साइकिल दिवस पर महात्मा गांधी की तस्वीर साझा की
पर्यावरण के लिए जीवन-शैली  की अवधारणा के संदर्भ में, प्रधानमंत्री श्री नरेन्द्र मोदी ने साइकिल की सवारी करते हुए महात्मा गांधी की एक तस्वीर साझा की है। आज विश्व साइकिल दिवस है।
प्रधानमंत्री ने एक ट्वीट में कहा;
"पर्यावरण के लिए जीवन शैली ।
आज विश्व साइकिल दिवस है और एक सतत एवं स्वस्थ जीवन-शैली जीने की प्रेरणा ग्रहण करने के लिए महात्मा गांधी से बेहतर कौन हो सकता है।"
विधि एवं न्याय मंत्रालय
श्री किरेन रिजिजू ने विधि और न्याय मंत्रालय का कार्यभार संभाला
श्री किरेन रिजिजू ने आज विधि और न्याय मंत्री का कार्यभार मंत्रालय को वरिष्ठ अधिकारियों की उपस्थिति में संभाल लिया। इस अवसर पर मीडिया से बातचीत करते हुए विधिऔर न्याय मंत्री ने कहा कि विधि और न्याय मंत्री के रूप में काम करना मेरे लिए बड़ा दायित्व है। मेरी प्राथमिकता जनाकांक्षा पूरी करनी होगी और मैं हमेशा पारदर्शिता रखूंगा।
विधि और न्याय मंत्री का प्रभार संभालने से पहले श्री रिजिजू मई 2019 से जुलाई 2021 तक युवा कार्य और खेल राज्य मंत्री थे और मई 2014 से मई 2019 तक अल्पसंख्यक कार्य राज्य मंत्री थे।
राजनीतिक रूप से सक्रिय परिवार से आए श्री रिजिजू अपने विद्यार्थी जीवन से ही सावर्जनिक कार्यों में दिलचस्पी लेने लगे। 31 वर्ष की आयु में वह खादी और ग्रामोद्योग आयोग, भारत सरकार के सदस्य नियुक्त किए गए। वह 2004 में 14वीं लोकसभा के लिए देश के बड़े निर्वाचन क्षेत्रों में से एक पश्चिम अरुणाचल प्रदेश निर्वाचन क्षेत्र से चुने गए।
संसद सदस्य के रूप में श्री रिजिजू संसद और संसद के बाहर संसदीय कार्यों में भागीदारी के कारण अनुभवी सहयोगियों का सम्मान पाने लगे। 14वीं लोकसभा की अनेक प्रमुख समितियों में उन्होंने सेवा दी। सदन में 90 प्रतिशत उपस्थिति के रिकार्ड, प्रमुख बहसों में नियमित रूप से भागीदारी तथा राष्ट्रीय और अंतर्राष्ट्रीय महत्व के प्रश्न उठाने के उनके योगदान को देखते हुए मीडिया ने उन्हें सर्वश्रेष्ठ युवा सांसद की संज्ञा दी।
देश के सबसे दूरस्थ और अविकसित क्षेत्रों में से एक में बढ़ने के बावजूदउन्होंने जीवन के अवसरों को अपनाया है और आज भारत सरकार के भीतर और जनता की नजरों में पूर्वोत्तर की आवाज के रूप में व्यापक रूप से पहचाने जाते हैं।वह राष्ट्रीय मुख्यधारा के साथ पूर्वोत्तर के अधिक एकीकरण के भावुक हिमायती रहे हैं। श्री रिजिजू 16 मई 2014 को 16वीं लोकसभा के लिए चुने गए थे। उनके कार्य को मान्यता देते हुए प्रधानमंत्री श्री नरेन्द्र मोदी ने उन्हें 26 मई, 2014 को गृह मंत्रालय में राज्य मंत्री के रूप में मंत्रिपरिषद में शामिल किया था।
एमजी/एएम/एजी/डीसी
(Visitor Counter : 400
कार्मिक, लोक शिकायत एवं पेंशन मंत्रालय
केंद्रीय मंत्री डॉ. जितेंद्र सिंह ने हरियाणा में करनाल के नजदीक डब्ल्यूडब्ल्यूई फेम ‘द ग्रेट खली’ उर्फ दलीप सिंह राणा द्वारा स्थापित वेलनेस सेंटर का उद्घाटन किया
केंद्रीय विज्ञान और प्रौद्योगिकी राज्य मंत्री , पृथ्वी विज्ञान राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने आज हरियाणा में करनाल के नजदीक डब्ल्यूडब्ल्यूई फेम ‘द ग्रेट खली’ उर्फ दलीप सिंह राणा के वेलनेस सेंटर का उद्घाटन किया। इस केंद्र का नाम “द ग्रेट खली” अकादमी रखा गया है।
दस एकड़ में फैले इस परिसर में अन्य सुविधाओं के अलावा एक फिटनेस सेंटर, व्यायामशाला, खेल परिसर, कुश्ती एन्क्लेव और रेस्तरां है, जो मुख्य रूप से युवाओं की आवश्यकताओं को पूरा करेगा।
रेस्तरां का नाम “द ग्रेट खली ढाबा” रखा गया है और यह समूचे परिसर का एक भाग है।
इस अवसर पर डॉ. जितेंद्र सिंह ने कहा कि खली का वेलनेस सेंटर प्रधानमंत्री श्री नरेन्द्र मोदी की 'फिट इंडिया' और 'खेलो इंडिया' पहल जैसी प्रमुख योजनाओं को समर्पित है। फिट इंडिया अभियान प्रत्येक दिन कम से कम 30-60 मिनट तक शारीरिक गतिविधियों के माध्यम से लोगों को फिट इंडिया अभियान में शामिल होने के लिए प्रोत्साहित करता है।
इस सेंटर की स्थापना करने के लिए द ग्रेट खली की प्रशंसा करते हुए डॉ. जितेंद्र सिंह ने कहा कि यह एक सराहनीय कदम है कि जो कुछ भी उन्होंने प्राप्त किया है उसे वह समाज को वापस लौटाना चाहते हैं।
मंत्री ने कहा कि खली ने अपने कुश्ती के माध्यम से भारत के लिए अंतर्राष्ट्रीय गौरव प्राप्त किया है और वह विश्व में सबसे ज्यादा वेतन पाने वाले खिलाडि़यों में से एक रहे हैं लेकिन इन सबके बावजूद उन्होंने भारत वापस आने और अर्जित किए गए धन और संसाधनों को अगली पीढ़ी के हित में खर्च करने का फैसला किया है।
डॉ. जितेंद्र सिंह ने कहा कि खली के इस कदम से प्रेरणा लेकर दूसरे लोगों को भी परोपकार करने और निवेश करने के लिए प्रभावित और प्रेरित होना चाहिए जो राष्ट्र निर्माण में योगदान देगा।
डॉ. सिंह ने कहा कि द ग्रेट खली ने वर्ष 2000 में पेशेवर कुश्ती में कदम रखा और देश का नाम रोशन किया। अपने पेशेवर कुश्ती करियर की शुरुआत से पहले, वह पंजाब पुलिस में सहायक उप-निरीक्षक के पद पर थे।
डॉ. जितेंद्र सिंह ने खली की कोशिशों और पहलों की सराहना की और वेलनेस सेंटर खोलने जैसे नेक काम के लिए उनकी प्रशंसा की। उन्होंने कहा कि इस महान पहलवान का परोपकार अन्य लोगों को भी इसी प्रकार के जन हितैषी कदम उठाने के लिए प्रेरित करेगा।
द ग्रेट खली ने मंत्री को जानकारी देते हुए कहा कि युवाओं में शारीरिक गतिविधियों के प्रति बहुत ज्यादा उत्साह है और इसलिए उन्होंने युवाओं को इसके लिए एक मंच प्रदान करने का निर्णय लिया है।
इस्पात मंत्रालय
मॉयल के त्रिपक्षीय समझौते पर हस्ताक्षर
एक अहम घटनाक्रम के तहत मैगनीज ओर इंडिया लिमिटेड  में काम करने वाले मजदूरों केवेतन संशोधन के लिये मॉयल प्रबंधन और मान्यताप्राप्त मजदूर संघ के प्रतिनिधियों के बीच एक समझौते पर हस्ताक्षर किये गये। हस्ताक्षर के समय भारत सरकार के मुख्य श्रम आयुक्त भी मौजूद थे। यह उच्चस्तरीय समारोह कल श्रम शक्ति भवन में आयोजित किया गया।
वेतन संशोधन समझौता दस वर्षों के लिये है, जो एक अगस्त 2017 से प्रभावी होकर 31 जुलाई, 2027 तक चलेगा। इससे कंपनी के लगभग 6,000 कामगारों को फायदा मिलेगा। यह पहल उस समझौता-ज्ञापन पर आधारित है, जो मॉयल प्रबंधन और मॉयल द्वारा मान्यताप्राप्त मजदूर संघ, यानी मॉयल कामगार संगठन  के बीच हुआ है। इसके प्रस्ताव में 20 प्रतिशत की दर से भत्ते और निर्धारितगुणात्मक संख्या को मूल वेतन से गुणा करने पर जो हिसाब बनता है , उस पर 20 प्रतिशत का लाभ भी शामिल है।कंपनी ने मूल वेतन और महंगाई भत्ते पर 12 प्रतिशत की दर से अंतरिम राहत भी दी है, जो मई, 2019 से प्रभावी हुई थी।
कंपनी एक बार में ही बकाया भुगतान भी करेगी, जिससे लगभग 218 करोड़ रुपये का वित्तीय प्रभाव पड़ेगा। यह बकाया राशि एक अगस्त, 2017 से 30 सितंबर, 2021 की अवधि की है। प्रस्तावित वेतन संशोधन से कुल वित्तीय बोझ लगभग 87 करोड़ रुपये वार्षिक होगा। मॉयल लिमिटेड ने अपने हिसाब-किताब में पहले ही वेतन बढ़ाने का पूरा प्रावधान कर रखा है।
समझौते में यह भी कहा गया है कि इस व्यवस्था को हस्ताक्षर होने के 60 दिनों के भीतर क्रियान्वित कर दिया जाये।
इस समझौते से मॉयल और उसके कर्मचारी विकास तथा समृद्धि के नये युग में प्रवेश करेंगे। इससे निश्चित ही कर्मचारियों को प्रोत्साहन मिलेगा कि वे ज्यादा उत्पादन और उत्पादकता के लिये काम करें। परिणामस्वरूप वे ‘आत्मनिर्भर भारत’ के लक्ष्य को प्राप्त करने तथा आयात पर निर्भरता कम करने के राष्ट्रीय हित को पूरा करने में सक्षम होंगे।
रक्षा मंत्रालय
गणतंत्र दिवस समारोह को ध्यान में रखते हुए रक्षा मंत्रालय और केन्द्रीय मंत्रालयों की गतिविधियां
(72वें गणतंत्र दिवस के हिस्से के रूप में, रक्षा मंत्रालय तथा अन्य केन्द्रीय मंत्रालयों ने देशभर में उत्सव तथा देशभक्ति का वातावरण तैयार करने के उद्देश्य से अनेक गतिविधियां आयोजित करने की योजना तैयार की है। इन गतिविधियों का विवरण इस प्रकार हैं :-
• 1971 - बांग्लादेश मुक्ति युद्ध के विषय पर ऑनलाइन क्विज़ प्रतियोगिता –
MyGov के सहयोग से रक्षा मंत्रालय द्वारा 11 से 22 जनवरी, 2021 तक संचालित किया जा रहा है।
• देश भर में लाइव बैंड कॉन्सर्ट
भारतीय थल सेना, भारतीय नौसेना, भारतीय वायु सेना तथा पुलिस द्वारा 10 से 22 जनवरी 2021 तक किया जा रहा है
• पुनर्स्थापित गैलेंट्री अवार्ड्स इंटरएक्टिव वेबसाइट का शुभारंभ
रक्षा मंत्रालय द्वारा 25 जनवरी, 2021 को
• लघु फिल्म प्रतियोगिता
सूचना और प्रसारण मंत्रालय द्वारा 16 से 24 जनवरी 2021 तक संचालित किया जा रहा है।
• ऑनलाइन राष्ट्रीय स्पोर्ट्स वेबिनार
खेल विभाग द्वारा 20 से 30 जनवरी 2021 तक संचालित किया जा रहा है।
• ऑनलाइन भारत पर्व
पर्यटन मंत्रालय द्वारा 26 से 31 जनवरी 2021 तक संचालित किया जा रहा है
रक्षा मंत्रालय
भूटान के जेंटलमैन कैडेट को भारतीय सैन्य अकादमी में प्रतिष्ठित मोटिवेशनल ट्राफी से सम्मानित किया गया
09 जून 2021 को देहरादून स्थित भारतीय सैन्य अकादमी  में आयोजित एक शानदार पुरस्कार समारोह में भूटान के विदेशी जेंटलमैन कैडेट  जूनियर अंडर ऑफिसर  किनले नोर्बू को अकादमी में प्रशिक्षण के दौरान उनके उत्कृष्ट सर्वांगीण प्रदर्शन के लिए प्रतिष्ठित मोटिवेशनल ट्राफी से सम्मानित किया गया। एफजीसी को प्रतिष्ठित मोटिवेशनल ट्राफी प्राप्त करने के लिए चुना गया क्योंकि उन्होंने अपना प्रशिक्षण पूरा करने वाले जेंटलमैन कैडेट्स में बेस्ट इन फिजिकल ट्रेनिंग, बेस्ट इन टर्न आउट और बेस्ट इन ड्रिल पुरस्कार जीते। जेयूओ किनले नोर्बू रॉयल भूटान आर्मी में कमीशन हो रहे हैं और वो नौ बाहरी देशों के 84 विदेशी जेंटलमैन कैडेट्स का हिस्सा हैं जो 12 जून 2021 को आईएमए में कमीशन पाने से पहले दिया जाने वाला प्रशिक्षण पूरा होने के बाद पासआउट के लिए तैयार हैं ।
एफजीसी के बीच सेवा विषयों, आउटडोर व्यायाम एवं पुस्तक समीक्षा में सर्वश्रेष्ठ के लिए चुने जाने पर अफगानिस्तान से एफजीसी एहसानुल्लाह सआदत को अभिज्ञान का एक विशेष पुरस्कार भी प्रदान किया गया।
आईएमए अपने सटीक प्रशिक्षण मानकों के कारण दुनिया भर में सेनाओं के बीच बहुत सम्मान प्राप्त है। अकादमी में हर चौथा जेंटलमैन कैडेट एक विदेशी सेना से है। यह पुरस्कार उस गौरव को दर्शाता है जो आईएमए अपने उत्कृष्ट जेंटलमैन कैडेट्स  के लिए अपने मूल्यांकन और पुरस्कार नीति में पाता है, चाहे उनकी राष्ट्रीयता कुछ भी हो। यह जेंटलमैन कैडेट्स को प्रतिस्पर्धा करने और जीतने की भावना पैदा करने के लिए प्रेरित करते हैं।
एमजी/एएम/एबी/डीवी
(Visitor Counter : 226
प्रधानमंत्री कार्यालय
प्रधानमंत्री ने बर्मिंघम में 2022 राष्ट्रमंडल खेलों के शुभारंभ के साथ भारतीय दल को शुभकामनाएं दीं
प्रधानमंत्री श्री नरेन्द्र मोदी ने बर्मिंघम में हो रहे 2022 राष्ट्रमंडल खेलों के शुभारंभ के साथ भारतीय दल को शुभकामनाएं दी हैं।
एक ट्वीट में प्रधानमंत्री कहा;
"बर्मिंघम में 2022 राष्ट्रमंडल खेलों की शुरुआत के साथ ही भारतीय दल को शुभकामनाएं। मुझे विश्वास है कि हमारे एथलीट अपना सर्वश्रेष्ठ प्रदर्शन करेंगे और अपने शानदार खेल प्रदर्शन के माध्यम से भारत के लोगों को प्रेरित करते रहेंगे।"
एमजी/एएम/एसएस
(